**תואר שני במחלקה לספרות עם ישראל**

**תיאור המחלקה:**

במחלקה לספרות עם ישראל נחשפים הסטודנטים לעושר הרוחני והתרבותי של היצירה הספרותית העברית והיהודית לדורותיה, ומקבלים בסיס עיוני-מדעי ומעשי לטקסטים הספרותיים מהמרכז והשוליים של עם ישראל באמצעות תיאוריה ומתודולוגיה.

תוכנית הלימודים מדגישה את הרצף ההיסטורי של הספרות העברית ואת הדיאלוג הטקסטואלי המתקיים בין התקופות השונות ובין שפות היהודים השונות כחלק ממרקם תרבותי אחד גדול.

תוכנית הלימודים מדגישה את היצירה הספרותית בקהילות יהודיות שונות בכל מרחבי הפזורה היהודית בארץ ישראל ובגולה לכל אורך ההיסטוריה היהודית, בעברית ובלשונות היהודים.

**מסלולים:**

הלימודים לקראת התואר השני במחלקה לספרות עם ישראל מתקיימים בשני מסלולים:
**מסלול א' (עם תזה) מחקרי** - 14 ש"ש (28 נ"ז)
**מסלול ב' (ללא תזה) לא מחקרי** - 18 ש"ש (36 נ"ז)

**מגמות:**

נוסף על תואר שני מחקרי ולא מחקרי בתחומי הספרות העברית החדשה, ספרות ימי הביניים וספרות חז"ל והמדרש, פועלות ארבע מגמות:

כתיבה יוצרת (מסלול לא מחקרי)

לאדינו - הובלת תרבות והנחלתה (מסלול מחקרי ומסלול לא מחקרי)

ספרות חסידית (מסלול מחקרי ומסלול לא מחקרי)

ספרות יהודית-רוסית (מסלול מחקרי ומסלול לא מחקרי)

**מכונים ומרכזי מחקר:**

**מכון סלטי לחקר הלאדינו**

המכון ללימודי לאדינו מציע לתלמידיו מסלולי לימוד בין-תחומיים של ספרות לאדינו ולשונה בפזורות השונות ובתקופות שונות, בתחום הספרות מן המסורת שבעל-פה ובתחום חקר הספרות הכתובה לזרמיה ולסוגיה. תלמידי המרכז פעילים בפרויקטים מחקריים המותאמים לרקע הלימודי שלהם ולתחומי התעניינותם, וזאת כדי לאפשר שילוב רב-תחומי במחקר הלאדינו, ספרותה  ותרבותה. המכון מקצה מלגות לימוד ייחודיות. השלמות, אם יש בהן צורך, מותאמות על בסיס אישי. חלה חובה על ידיעת לאדינו ברמה מספיקה לשם ביצוע עבודת מחקר. יש למצוא מנחה למחקר טרם הרישום ולעבור ריאיון קבלה.

**המרכז ללימודי יידיש ע"ש רנה קוסטה**

המרכז ללימודי יידיש מכשיר סטודנטים לכתיבת עבודה לתואר שני בספרות יידיש, או בספרות עברית במגעיה עם ספרות יידיש. סטודנט הבוחר במסלול זה יקבל הכשרה לשונית שתביא אותו לשליטה מחקרית בשפת יידיש: קריאת טקסטים ספרותיים ומדעיים בלשון זו וכתיבה על ספרות יידיש. במסגרת ההכשרה לתואר שני נכתבים מחקרים על יידיש קמאית של המאות השש-עשרה והשבע-עשרה, יידיש מודרנית וספרותה: שירה, פרוזה, מחזאות ועיתונות יידיש וכן על היסטוריוגרפיה של ספרות יידיש. חלה חובת ידיעת יידיש לשם ביצוע עבודת מחקר.

**דרישות מוקדמות לתואר שני:**

תואר ראשון בספרות עם ישראל או במקצועות אחרים בממוצע ציונים 76 לפחות.

המועמדים יעברו ראיון אישי.

המועמדים יחויבו בהשלמות על בסיס אישי.

במסלול המחקרי חובה למצוא מנחה לפני הרישום ללימודים.

**מסלול א' – עם עבודת מחקר (תיזה):**

**מכסת השעות והסמינריונים**

14 ש"ש (שעות שבועיות) (28 נ"ז-נקודות זכות) כמפורט להלן:
1 קורס באסתטיקה (חובה) -     2 ש"ש (4 נ"ז)
2 סמינריונים -                         4 ש"ש (8 נ"ז)
קורסים לפי בחירה -                 7 ש"ש (14 נ"ז)

קורס בכתיבת עבודה אקדמית (חובה)- 1 ש"ש 2 (נ"ז)

**כתיבת תיזה:**

ראו הנחיות כלליות לכתיבה בתקנון בית הספר ללימודים מתקדמים בפרק המבוא.

את הצעת המחקר יש להגיש עד סוף שנת הלימודים הראשונה.

**ידיעת שפות זרות:**

אנגלית לתואר שני (פרטים על מבחני המיון, רמות הקורסים שייקבעו והקריטריונים למתן פטור לזכאים – ראו בתקנון בית הספר ללימודים מתקדמים בפרק המבוא).

שפה זרה נוספת לסטודנטים במסלול המחקרי: בתיאום עם המנחה.

**לימודי יהדות:**

 על פי הדרישות הכלליות לתואר שני ראו בתקנון בית הספר ללימודים מתקדמים בפרק המבוא.

**אירועי המחלקה:**

על הסטודנטים להשתתף באופן קבוע באירועי המחלקה שמתקיימים במהלך השנה, כולל במפגשי קולוקוויום, ימי עיון וכנסים.

**מסלול ב' – ללא עבודת מחקר:**

**מכסת השעות והסמינריונים**

18 ש"ש (36 נ"ז) כמפורט להלן:
1 קורס באסתטיקה (חובה) -     2 ש"ש (4 נ"ז)
קורסים לפי בחירה -                 10 ש"ש (20 נ"ז)
3 סמינריונים -                         6 ש"ש (12 נ"ז)

**תואר שלישי:**

המחלקה לספרות עם ישראל מכשירה את הסטודנט בתואר השלישי לחשיבה מחקרית עצמאית, להעמדת מחקר מקורי ובעל חידושים ולתרומה משמעותית לידע הקיים בתחום נושא הדיסרטציה.

מסלולי מחקר לקראת התואר השלישי מעניקים אפשרויות מגוונות להתמחות:

1. הספרות העברית החדשה: פרוזה, שירה ודרמה
2. הספרות החסידית
3. ספרות ימי הביניים: פרוזה, שירה ופיוט
4. ספרות קדם מודרנית: פרוזה, שירה ודרמה
5. אגדת חז"ל: מדרש ומעשי חכמים
6. תימטולוגיה
7. ספרות ילדים עברית: פרוזה, שירה ודרמה
8. ספרות יהודית רוסית
9. חקר ספרות ותרבות לאדינו
10. חקר ספרות ותרבות יידיש

קבלה לתואר שלישי מותנית בראיון קבלה ובמציאת מנחה טרם הרישום.

תלמידי התואר השלישי נדרשים לקורסי שמיעה בהיקף של 12 ש"ש (24 נ"ז) בהתייעצות עם המנחה.

 **אנגלית לתואר שלישי:**

אנגלית לתואר שלישי חובה עד לרמת פטור.

הקריטריונים למתן פטור לזכאים מופיעים בפרק המבוא.

**שפה זרה נוספת על אנגלית:**

חובה. בהתייעצות עם המנחה ובהתאם לנושא המחקר.

 **לימודי יהדות:**

על פי הדרישות הכלליות לתואר שלישי כפי שמופיעות בפרק המבוא .

**פרטים נוספים:**

**ניתן לפנות למחלקה בטלפון 03-5318621/8235, ב****דוא"ל** **וב**[**אתר המחלקה לספרות עם ישראל**](http://hebrew-literature.biu.ac.il/)